Материал представлен из коллекции электронной библиотеки «Писатели Чувашии – детям» – **pchd21.ru**

Электронная библиотека создана Чувашской республиканской детско–юношеской библиотекой **–** [**www.rdub21.ru**](http://www.rdub21.ru) – на средства гранта Президента Российской Федерации для поддержки творческих проектов общенационального значения в области культуры и искусства

**Автор: Семендер Юрий Семенович**

**Книга: Почему поёт петух = Автан мӗншӗн авӑтать**

**Стихотворение: Çĕнĕ çĕлĕк**

Шур сухаллӑ, витӗр куçлӑ Ухтиван

Чӗрӗ тилӗ тытса пынӑ вӑрмантан.

Карчӑкне парать вӑл кивӗ çӗлӗкне:

– Пер вута, – тет, – эп çӗлетӗп çӗннине.

Мулаххай тем самантрах каять çунса.

Шурсухал ларать мӑн çӗçӗ хӑйраса.

Ну, тӑванӑм, – тет вӑл пӑшӑлккӑ тилле, –

Ташша яр та пирӗн кӑмӑла çӗкле.

Тилӗ-тус çап çут çӗççе пӑхса илет –

Чунӗ кӗрхи çулçӑ пек тӑр-тӑр чӗтрет.

Кантӑкран кӑчӑк туртать ӑна вӑрман,

Ах, епле-ши хӑтӑлас ку тамӑкран?

Шурсухалӗ ал çупмашкӑн пикенет:

– Ну, ташла, сан пурӑнас куну иртет.

– Ташласса ташлап-ха, – тет ӑна тилли, –

Кӗпе кирлӗччӗ эрешлӗ-тӗрӗлли...

Карчӑк васкасах уçать хӑй арчине,

Шыраса тупать чи капӑр кӗпине.

-

– Ай, кӗпи, – тет тилӗ, – чӑн та лайӑх ку,

Пуçӑма валли параймӑр-ши хушпу?

Хушпуне те пачӗ карчӑк хайхискер.

Пурпӗрех-ха тилӗ ташламасть темскер.

– Кӗвӗ май, – тет, – савӑнса сулкалама

Кӗмӗл сулӑ кирлӗ икӗ аллӑма.

Мӑшӑр сулӑ тӑхӑнсан кил хуçине

Вӑл каларӗ: – Ну, янрат–ха кӗслўне...

Тытрӗ ватӑ тӗнкӗл-тӗнкӗл кӗслине,

Шӑрантарчӗ чи юратнӑ кӗввине.

Капӑр тилӗ пӗрре юхрӗ юхӑм пек,

Хӗрнӗçемӗн хӗрсе кайрӗ çиçӗм пек.

Шурсухалӑн чунӗ çу пек ирӗлет,

Карчӑкки те ташламашкӑн пикенет.

– Ах, уçсамӑр, – тет тилли, – чўречӗре,

Пӑчӑпа кӗç чарӑнса ларать чӗрем...

Ватӑ карчӑк кантӑка уçса ярать –

Чее тилӗ вӑшт кӑна тухса тарать.

...Кивӗ çӗлӗк çунса кайнӑ паçӑрах,

Çӗнӗ çӗлӗк – вӑрманти сӗм чӑтлӑхра.

Все тексты взяты из открытых источников и выложены на сайте для не коммерческого использования.   
Все права на тексты принадлежат только их правообладателям.